બાળકનાં ઉછેરની સૌથી વધારે અગત્યની વાત છે કે તમે તમારા બાળકની કેટલી વાતો સાંભળો છો. બાળકો દિવસ દરમિયાન મોટા ભાગે કોઈનાંને કોઈનાં કહ્યાં પ્રમાણે જ કરતા હોય છે. પછી તે માતા-પિતા હોય, ટીચર્સ હોય અથવા તો કોઈ વડીલ હોય. સૂતી વખતે તમારી પાસે સમય હોય છે કે જે સમયે તમે તમારા બાળક સાથે વાતો કરી શકો છો. તમે રાત્રે ૧૫ મિનિટ તેમની વાતો સાંભળવા માટે કાઢી શકો છો. તેમણે દિવસ દરમિયાન શું-શું કર્યું, તેમનો દિવસ કેવો રહ્યો. વગેરે જેવી વાતો સાંભળો. જેથી તમારા બાળકને તમને કંઈ કહેવું હોય તો તે સરળતાથી કહી શકે.